Legal Document

Category: 29

Text:
5. ΝΟΜΟΣ υπ’ αριθ. 18 της 9/10 Νοεμ. 1944 Περί νομισματικής διαρρυθμίσεως. Κατηργήθη, πλην των άρθρ. 5-6 και της παρ. 3 άρθρ. 7 υπό της παρ. 1 άρθρ. 1 Α.Ν. 362/1945 (κατωτ. αριθ. 6). Σελ. 6 26.Α.α.4-5 Νομισματικό Σύστημα Άρθρ.5.-1.Τα εν κυκλοφορία τραπεζογραμμάτια της Τραπέζης της Ελλάδος εκδόσεων προγενεστέρων της 26 Απρ. 1941, ως και τα μετά την χρονολογίαν ταύτην εκδοθέντα, τμημάτων των δραχ. 50, 100, 1.000, 5.000, 10.000, 25.000, 50.000, 100.000, 500.000, 1.000.000, 5.000.000, 10.000.000, 25.000.000, 200.000.000, 500.000.000, 2.000.000.000, 10.000.000.000 και 100.000.000.000 θα εξακολουθήσουν να κυκλοφορούν μέχρι της ανταλλαγής αυτών. Η σχέσις των ως άνω τραπεζογραμματίων προς την δραχμήν του άρθρ. 1 του παρόντος Νόμου ορίζεται εις πεντήκοντα δισεκατομμύρια. Ο χρόνος της λήξεως της ανταλλαγής και της παραγραφής των τραπεζογραμματίων των ανωτέρω κατηγοριών θέλει ορισθή δι’ αποφάσεως της Τραπέζης της Ελλάδος, κυρουμένης υπό του Υπουργού των Οικονομικών και δημοσιευομένης εις την εφημερίδα της Κυβερνήσεως. 2.Οφειλαί πάσης φύσεως εις δραχμάς στηριζόμεναι εις γενεσιουργόν αιτίαν υφισταμένην προ της ισχύος του παρόντος Νόμου εξοφλούνται δια ισαρίθμων δραχμών των εν τη προγηουμένη παραγράφω τραπεζογραμματίων, εφ’ όσον δε παρήλθεν ο χρόνος της ανταλλαγής ως ανωτέρω, ή δια των κατά το άρθρ. 1 δραχμών επί τη εν παρ. 2 του παρόντος άρθρου σχέσεις. Εξαιρούνται της διατάξεως ταύτης αι προς το Δημόσιον, τους Δήμους και τας Κοινότητας οφειλαί εκ φόρων εν γένει, ως και αι εισφοραί προς ασφαλιστικά Ιδρύματα Δημοσίου Δικαίου, αίτινες θέλουν ρυθμισθή υπό ειδικού Νόμου. «Ειδικός νόμος θέλει ορίσει επίσης τον τρόπον καθ’ ον θέλει ρυθμισθή το ζήτημα των παρά ταμιευτηρίοις μικρών καταθέσεων». Η εντός « » περίοδος προσετέθη δια της παρ. 2 άρθρ. 1 Α.Ν 362/1945 (κατωτ. αριθ. 6). Άρθρ.6.-Αι κατά τα διατάξεις του άρθρ. 55 παρ. 6 και 11 του καταστατικού της Τραπέζης της Ελλάδος προκαταβολαί, προεξοφλήσεις κλπ. δεν δύνανται να υπερβούν καθ’ οιονδήποτε χρόνον το ποσόν των δραχ. 2.000.000.000, θα ενεργώνται δε κατά τρόπον εξασφαλίζοντα την νομισματικήν και πιστωτικήν πολιτικήν. Άρθρ.7.-3.Καταργούνται αι διατάξεις: α)του Ν.Δ. 771/1941 «περί ενεργείας πασών των άνω των 30.000 δραχμών πληρωμών δι’ επιταγών», ως ετροποποιήθη και συνεπληρώθη μεταγενεστέρως, πλην του άρθρ. 2 του Ν.Δ. 1935/1942, β)του Α.Ν. 2893/1941 «περί περιορισμού εις τας αποδόσεις καταθέσεων παρά Τραπέζαις κλπ.», γ)του Ν.Δ. 1946/1942 «περί χορηγήσεως πιστώσεων παρά πιστωτικών Ιδρυμάτων», ως ετροποποιήθη και συνεπληρώθη μεταγενεστέρως και δ)του Νόμ. 1984/1944.